paragraph_text: Na filmu je debitirala 1955. godine epizodnim ulogama. Kao plavuša bujnog poprsja, odmah je postala zapažena. Proslavila se ulogama seks bombe - one podvrste koju je popularizirala Marilyn Monroe s naglaskom na priglupost tumačenog lika, simpatičnom karikiranju i autoparodiji. Takve uloge je ostvarila i u svojim najuspjelijim filmovima "Djevojka tu ne može pomoći" i "Vodič za oženjene muškarce".